31991D0450
L 240/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 юли 1991 година
за определяне на територията на държавите-членки за целите на прилагането на член 1 от Директива 89/130/ЕИО, Евратом на Съвета относно хармонизирането на образуването на брутния национален продукт по пазарни цени
(91/450/ЕИО, Евратом)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност,
като взе предвид Договора за създаването на Европейската общност за атомна енергия,
като взе предвид Директива 89/130/ЕИО, Евратом на Съвета от 13 февруари 1989 г. (1) относно хармонизирането на образуването на брутния национален продукт по пазарни цени, и по-специално член 1 от нея,
като има предвид, че за целите на дефиницията на брутен национален продукт по пазарни цени (БНПпц) в съответствие с член 1 от Директива 89/130/ЕИО, Евратом е необходимо да се изясни дефиницията на територията на държавите-членки, както е използвана за целите на Европейската система от интегрирани икономически сметки;
като има предвид, че мерките, предвидени в настоящото решение, са в съответствие със становището на Комитета, създаден съобразно член 6 от Директива 89/130/ЕИО, Евратом,
ПРИЕ НАСТОЯЩОТО РЕШЕНИЕ:
Член 1
За целите на прилагането на член 1 от Директива 89/130/ЕИО, Евратом икономическата територия на държавите-членки е определена в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 26 юли 1991 година.